Huseby idrettspark

Huseby idrettspark er en idrettspark som ligger sentralt på Saupstad sør for Trondheim sentrum og som disponeres av Kolstad Idrettslag. Den består av Husebyhallen og to kunstgressbaner i to ulike størrelser, én stor 11-bane og én liten bane. Tett på den store banen er klubbhuset til Kolstad Fotball lokalisert, med tilhørende garderobeanlegg som stod ferdig i 2018.

Kunstgressbanene kom til i 2004 og erstattet en tidligere grusbane fra byggeåret 1975–1976. Mot vest i Blisterhaugvegen ligger både Husebyhallen, Husebybadet, Heimdal videregående skole samt Kolstad Arena, hvor sistnevnte blant annet brukes av Kolstad Håndball.

Litteratur 

Idrettsanlegg i Trondheim
Kolstad Idrettslag
Huseby (Trondheim)
Saupstad